b'\n_START_ARTICLE_\nVicinalnost (kemija)\n_START_PARAGRAPH_\nV kemiji\xc2\xa0je\xc2\xa0vicinalnost (iz lat.\xc2\xa0vicinus = sosed), skraj\xc5\xa1ano\xc2\xa0vic-, lastnost kateregakoli para funkcionalnih skupin, vezanega na dva sosednja\xc2\xa0ogljikova\xc2\xa0atoma (npr. 1,2-razmerje)._NEWLINE_Primer:\xc2\xa0molekula\xc2\xa02,3-dibromobutana vsebuje dva vicinalna\xc2\xa0bromova\xc2\xa0atoma, medtem ko ju 1,3-dibromobutan ne._NEWLINE_Prav tako v gem-dibromidu predpona\xc2\xa0gem-, skraj\xc5\xa1ano od\xc2\xa0geminalni, pomeni, da sta oba bromova atoma vezana na isti atom (npr. 1,1-razmerje)._NEWLINE_Primer:\xc2\xa01,1-dibromobutan je geminalen._NEWLINE_Razmeroma\xc2\xa0manj pogosto se uporablja izraz hominalni\xc2\xa0(hom-) kot deskriptor za funkcionalne skupine, ki so v 1,3-razmerju._NEWLINE_Tako kot druge tovrstni koncepti, kot so\xc2\xa0sin-, anti-, ekso- ali endo-, deskriptor\xc2\xa0vic-\xc2\xa0pomaga razlo\xc5\xbeiti, kako so razli\xc4\x8dni deli molekule povezani med seboj bodisi strukturno ali prostorsko. Pridevnik vicinalni se v\xc4\x8dasih uporablja omejeno na tiste molekule z dvema\xc2\xa0enakima\xc2\xa0funkcionalnima skupinama. Izraz se lahko raz\xc5\xa1iri tudi za substituente na aromatskih obro\xc4\x8dih.'